یانواردا یئنی مئترو ایستانسییاسینین تیکینتیسینه ایستارت وئریلهجک. شرطی آدی «ی-۱۵» ایستانسییاسیندان - نئفت اعمالی زاوودونون قارشیسیندان «ختایی» مئترو ایستانسییاسی ایستیقامتینه دوغرو تونئلین قازینتیسینا باشلانیلاجاق.
آخار . آذ خبر وئریر کی، بو بارهده باکی مئتروپولیتئنی ق.س.ج-نین مطبوعات خیدمتینین رهبری نسیمی پاشایئو ژورنالیستلره آچیقلاماسیندا دئییب.
او بیلدیریب کی، باکینین نوبئل پروسپئکتی بویونجا شرطی آدلار آلتیندا ۳ یئنی مئترو ایستانسییاسینین تیکینتیسی نظرده توتولور. بونلاردان بیری «آغ شهر» اراضیسینده، دیگرلری ایسه نئفت ائمالی زاوودونون قارشیسیندا اولاجاق.
شایئو قئید ائدیب کی، شرطی آدی «ی-۱۵» اولان ایستانسییادا حاضرلیق ایشلری گؤرولور. تونئل-قازینتی ایشلرینین آپاریلماسی اوچون ایستارت کامئرانین تیکینتیسی تام باشا چاتیب. تونئل قازما ماشینین قوراشدیریلماسی ایله باغلی ایشلر تام بیتمک اوزرهدیر. ایشلر قایداسیندا گئدرسه، یانوار آییندان «ی-۱۵»، یعنی نئفت اعمالی زاوودونون قارشیسیندان «ختای» مئترو ایستانسییاسی ایستیقامتینه تونئلین قازینتیسینا باشلانیلاجاق. نؤوبتی مرحلهده ایسه «ی-۱۵» ایستانسییاسیندان تیکیلمکده اولان «حزی آسلانوو-۲» ایستانسییاسینا دوغرو تونئللرین قازینتیسینا باشلانیلاجاق. گلهجکده «ختایی» ایستانسییاسیندان «حزی آسلانوو-۲» ایستانسییاسینا دوغرو ۳ ایستانسییا فعالیت گؤسترهجک.
azb_Arab azb_Arab azb_Arab azb_Arab